Akkreditering af nyt udbud af erhvervsakademiuddannelsen inden for it- og elektronikteknologi (eksisterende uddannelse) - PDF
Download "Akkreditering af nyt udbud af erhvervsakademiuddannelsen inden for it- og elektronikteknologi (eksisterende uddannelse)"
1 ACE Denmark - Akkrediteringsinstitutionen Mercantec Att.: Direktør Kirsten Holmgaard Sendt pr. Akkreditering af nyt udbud af erhvervsakademiuddannelsen inden for it- og elektronikteknologi (eksisterende uddannelse) Akkrediteringsrådet har på rådsmøde den 9. december 2008 behandlet anmodning om akkreditering af det ansøgte udbud i Viborg af erhvervsakademiuddannelsen inden for it- og elektronikteknologi. Udbuddet akkrediteres af Akkrediteringsrådet, jf. 12, stk. 1 i Lov nr. 294 af 27. marts 2007 om Akkrediteringsinstitutionen for videregående uddannelser, og 15 i Lov nr. 207 af 31. marts 2008 om erhvervsakademiuddannelser og professionsbacheloruddannelser. Udbuddet er akkrediteret positivt, jf. Bekendtgørelse nr. 684 af 27. juni 2008 om akkreditering og godkendelse af erhvervsakademiuddannelser og professionsbacheloruddannelser m.v. Afgørelsen er truffet på baggrund af vedlagte akkrediteringsrapport, udarbejdet af Danmarks Evalueringsinstitut. Det er Akkrediteringsrådets samlede faglige helhedsvurdering, at kriterierne for relevans og kvalitet af udbuddet af uddannelsen er opfyldt på tilfredsstillende vis. Undervisningsministeriet vil meddele ansøger endelig beslutning om, hvorvidt udbuddet kan godkendes. Med venlig hilsen Akkrediteringsrådet 16. december 2008 ACE Denmark - Akkrediteringsinstitutionen Studiestræde København K Telefon Telefax E-post Netsted CVR-nr Sagsbehandler Trine Jensen Telefon Telefax E-post Sagsnr Dok nr Side 1/1 Søren Barlebo Rasmussen Formand Akkrediteringsrådet Jette Frederiksen Direktør ACE Denmark Akkrediteringsinstitutionen Bilag: Kopi af akkrediteringsrapport Enslydende brev er sendt til Undervisningsministeriet
2 Udbud af erhvervsakademiuddannelsen inden for it- og elektronikteknologi ved Mercantec i Viborg Akkreditering af nyt udbud af eksisterende uddannelse Journalnummer: /GRZ DANMARKS EVALUERINGSINSTITUT
3 Udbud af erhvervsakademiuddannelsen inden for it- og elektronikteknologi ved Mercantec i Viborg Akkreditering af nyt udbud af eksisterende uddannelse Indstilling til Akkrediteringsrådet November 2008
4 Udbud af erhvervsakademiuddannelsen inden i for it- og elektronikteknologi ved Mercantec i Viborg Danmarks Evalueringsinstitut November 2008 Danmarks Evalueringsinstitut Citat med kildeangivelse er tilladt Bemærk: Danmarks Evalueringsinstitut sætter komma efter Dansk Sprognævns anbefalinger Publikationen er kun udgivet i elektronisk form på:
6 1 Indledning Denne rapport indeholder Danmarks Evalueringsinstituts (EVA s) akkrediteringsvurdering af forslag til nyt udbud af den eksisterende erhvervsakademiuddannelse inden for it- og elektronikteknologi ved Mercantec (Viborg). Der henvises til bekendtgørelse nr. 626 om erhvervsakademiuddannelse (AK) inden for kommunikationsteknik og elektronik (IT- og elektronikteknolog AK). Rapportens formål i akkrediteringsprocessen Akkrediteringsrapporten vil danne grundlag for Akkrediteringsrådets afgørelse om positiv akkreditering eller afslag på akkreditering af udbuddet. Akkrediteringsrådet meddeler afgørelsen til ansøgeren og til Undervisningsministeriet. Undervisningsministeriet beslutter på denne baggrund om udbuddet kan godkendes. En forudsætning for godkendelse er dog at udbuddet er blevet akkrediteret positivt af Akkrediteringsrådet. Det siger bekendtgørelsen Det fremgår af Undervisningsministeriets bekendtgørelse om akkreditering og godkendelse af erhvervsakademiuddannelser og professionsbacheloruddannelser mv. at: 1. Akkrediteringsrådet træffer afgørelse om akkreditering af nye erhvervsakademiuddannelser og professionsbacheloruddannelser samt nye videregående voksenuddannelser (VVU) og diplomuddannelser på grundlag af de kriterier, der fremgår af bilag Stk. 3. EVA afgiver en akkrediteringsrapport med en samlet indstilling til Akkrediteringsrådets afgørelse om positiv akkreditering eller afslag på akkreditering. For så vidt angår et godkendt udbud kan EVA tillige indstille udbuddet til betinget positiv akkreditering. Stk. 4. EVA indstiller nye uddannelser og nye udbud til positiv akkreditering, når det eksterne ekspertpanel, jf. 5, stk. 2, vurderer, at alle kriterierne, som angivet i bilag 1 henholdsvis bilag 2, er opfyldt. 12. Akkrediteringsrådet fastlægger de overordnede rammer for rådets virksomhed og træffer afgørelse om akkreditering efter Grundlaget for rådets afgørelse efter 12, stk. 1, er en akkrediteringsrapport efter kapitel Rådet kvalitetssikrer EVA s opgavevaretagelse efter denne bekendtgørelse, herunder særligt med hensyn til: 1) udvælgelse og brug af det faglige ekspertpanel, der foretager den faglige vurdering af uddannelser og udbud i forhold til kriterierne for relevans og kvalitet og 2) sikring af at akkrediteringsrapporten indeholder vurdering af de enkelte kriterier for relevans og kvalitet, herunder at kriterierne anvendes tilstrækkeligt konsistent. Den faglige vurdering En akkreditering af et uddannelsesudbud er en vurdering af om udbuddet lever op til eksterne, foruddefinerede kriterier for relevans og kvalitet. Kriterierne er minimumsstandarder, og akkrediteringen resulterer i et udsagn om hvorvidt udbuddet lever op til kriterierne eller ej. Denne akkre- Udbud af erhvervsakademiuddannelsen inden for it- og elektronikteknologi 5
7 diteringsvurdering er foretaget med udgangspunkt i kriterier for udbuds relevans og kvalitet som er fastsat af Undervisningsministeriet, jf. bilag 1 i Undervisningsministeriets akkrediteringsbekendtgørelse. Akkrediteringsvurderingen er gennemført på baggrund af Mercantecs ansøgning med bilag hvor uddannelsesinstitutionen har skullet redegøre for og dokumentere hvordan udbuddet opfylder kriterierne. I vejledningen til ansøgning om akkreditering af nye uddannelser og udbud som uddannelsesinstitutionen har fået tilsendt, findes kravene til ansøgningen og en beskrivelse af processen for akkrediteringsvurderingen. Vejledningen kan læses på EVA s hjemmeside. Den faglige vurdering af ansøgningen er foretaget af et panel af eksterne eksperter med viden om de relevante fag-, uddannelses- og arbejdsmarkedsområder (se afsnittet nedenfor). Akkrediteringsvurderingen bygger på metodiske elementer som er internationalt anerkendte, og på de europæiske standarder og retningslinjer for evaluering af videregående uddannelse. De metodiske elementer har til formål at tilvejebringe et solidt dokumentationsmateriale som panelet kan foretage deres vurdering på baggrund af. Ekspertpanelet har gennemgået og vurderet ansøgningsmaterialet ud fra de kriterier som er fastlagt for akkreditering af nye udbud, jf. Undervisningsministeriets akkrediteringsbekendtgørelse. Ekspertpanelet har efterlyst eventuelt materiale som ud fra en formel betragtning blev vurderet at mangle i ansøgningen, og ansøgeren har haft mulighed for at indsende supplerende dokumentation. Ansøgeren har desuden haft mulighed for at kommentere faktuelle fejl i rapporten inden rapportens færdiggørelse. EVA ved evalueringskonsulent Grith Zickert har haft det metodiske og praktiske ansvar for akkrediteringen og udarbejdet denne rapport, som ekspertpanelet derefter har godkendt. Eksterne eksperter Ekspertpanelets medlemmer er: Jesper Simonsen, ph.d., lektor ved Institut for Kommunikation, Virksomhed og Informationsteknologier ved Roskilde Universitetscenter Pia Petersen, konsulent og partner i Agil Procesforbedring Erling C. Havn, lektor ved Institut for Planlægning, Innovation og Ledelse, DTU Management Henrik Miller, civilingeniør, ph.d. i elektronik, Homatic A/S. Ekspertpanelet er sammensat så eksperterne tilsammen har viden om og erfaring med: Samfundsvidenskabelig metode Kortlægning og analyse af beskæftigelses- og arbejdsmarkedsforhold Fagområdets arbejdsmarkedsbehov Det pågældende uddannelsesområde Pædagogisk/uddannelsesmæssig viden og erfaring. Alle eksperterne har underskrevet en habilitetserklæring og en erklæring om tavshedspligt. Udbud af erhvervsakademiuddannelsen inden for it- og elektronikteknologi 6
8 2 Indstilling Danmarks Evalueringsinstitut (EVA) har modtaget en ansøgning om akkreditering af nyt udbud af erhvervsakademiuddannelsen inden for it- og elektronikteknologi ved Mercantec med udbud i Viborg. Den faglige vurdering af ansøgningen er foretaget af et panel af eksterne eksperter med viden om de relevante fag-, uddannelses- og arbejdsmarkedsområder. I rapportens indledning findes mere information om ekspertpanelets sammensætning og den faglige vurderingsproces. På baggrund af ekspertpanelets vurdering indstiller EVA nyt udbud af erhvervsakademiuddannelsen inden for it- og elektronikteknologi ved Mercantec med udbud i Viborg til positiv akkreditering. Ekspertpanelet vurderer at udbuddet opfylder alle kriterierne der ligger til grund for akkreditering af nye udbud. Ekspertpanelet baserer sin vurdering på følgende overvejelser: Ansøger dokumenterer at der findes relevante aftagervirksomheder inden for det regionale område som uddannelsesudbuddet dækker (Midtjylland og Sydvestjylland). Ansøger dokumenterer også med udgangspunkt i en undersøgelse vedrørende beskæftigelsesgraden for dimittender fra tekniske KVU- og MVU-uddannelser at disse dimittender i øget grad finder beskæftigelse. Ansøger vurderer at der for begge uddannelsens bundne valgemner fremadrettet vil være tale om en positiv udvikling i beskæftigelsen. I forhold til fremadrettet inddragelse af relevante aftagere og interessenter i uddannelsens løbende relevans vejer det i særlig grad positivt at ansøger har tradition for at indgå partnerskabsaftaler med aftagervirksomheder. Ansøger har ligeledes formuleret mål for etableringen af virksomhedsnetværk og har desuden tilsagn fra konkrete virksomheder der er interesserede i at indgå i virksomhedsnetværk. Ansøger vil desuden inddrage aftagere i den lokale udformning af uddannelsen inden for it- og elektronikteknologi. Ansøger har sandsynliggjort at institutionen vil kunne tilvejebringe det nødvendige antal praktikpladser. Det vejer i den sammenhæng positivt at ansøger fra institutionens øvrige uddannelsesområder har flere års erfaring med at finde praktikpladser i Danmark såvel som i udlandet, og at ansøger aktivt vil inddrage både virksomhedsnetværk og det lokale uddannelsesudvalg i arbejdet med at tilvejebringe praktikpladser for uddannelsens studerende. Ansøger arbejder bevidst med læringsteorier og differentiering af undervisningen, sådan at der tages højde for den enkelte studerendes behov. En væsentlig del af uddannelsen er temaorienteret, således at det enkelte tema belyses i form af almindelig undervisning i faglige emner/temaer, selvstudium, praksisopgaver og projektarbejde. Ekspertpanelet finder det relevant at det fagspecifikke projektarbejde er integreret med emner fra uddannelsens fællesdel, og at institutionen lægger op til at de studerende i projektarbejdet samarbejder med erhvervslivet. Udbud af erhvervsakademiuddannelsen inden for it- og elektronikteknologi 7
9 I forhold til uddannelsens fremtidige erhvervsbasering er der lagt vægt på at ansøger har god kontakt til relevante virksomheder, og at institutionen arbejder strategisk med partnerskaber om udvikling af undervisningen. I forhold til at sikre en løbende udviklingsbasering er det væsentligt at ansøger er i gang med at indgå en partnerskabsaftale med Aarhus Universitet og Handels- og Ingeniørhøjskolen i Herning der bl.a. omfatter efteruddannelse af undervisere og en gæstelærerordning. Ansøger har udarbejdet en plan der sandsynliggør at et tilstrækkeligt stærkt fagligt miljø kan og vil blive tilvejebragt. Bl.a. vil institutionen fra 2010 indgå i den kommende uddannelsesby Campus Viborg. Samtidig har ansøger allerede relevante underviserressourcer på institutionen og vil endvidere fra 1. januar 2009 blive en del af ErhvervsAkademi NordØstjylland og vil dels rekruttere undervisere herfra og dels indgå i erhvervsakademiets samarbejde om udveksling af undervisere. Det er ekspertpanelets vurdering at ansøger har de faciliteter og ressourcer der er nødvendige for at uddannelsesudbuddet kan gennemføres i overensstemmelse med uddannelsens mål for læringsudbytte. Ansøger har i forvejen en stor del af de faciliteter og ressourcer der er nødvendige for udbuddet af begge uddannelsens bundne valgemner. Ansøger arbejder systematisk og løbende med at sikre og udvikle kvaliteten af institutionens uddannelser og har sandsynliggjort at det ansøgte uddannelsesudbud vil blive omfattet af institutionens kvalitetssikringssystem. Udbud af erhvervsakademiuddannelsen inden for it- og elektronikteknologi 8
10 3 Vurdering af de enkelte kriterier Kriterium 1. Efterspørgsel og aftagerkontakt Vurdering Der er behov for uddannelsesudbuddets dimittender på arbejdsmarkedet, og udbuddet baserer sig på dialog med aftagere og andre relevante interessenter om behov på arbejdsmarkedet og behovsudviklingen. Ansøger skal redegøre for og dokumentere, 1) at der er foretaget en vurdering af det aktuelle og fremtidige behov for uddannelsesudbuddet inden for det geografiske område, udbuddet tænkes at dække. Behovsvurderingen skal basere sig på tilgængelig statistik, og foreliggende relevante undersøgelser skal inddrages, 2) at aftagere og relevante interessenter fremadrettet vil blive inddraget på en hensigtsmæssig måde med henblik på løbende at sikre viden om udbuddets relevans. Kriteriet er opfyldt. Begrundelse for vurderingen Det vejer i særlig grad positivt i vurderingen at ansøger dokumenterer at der for begge uddannelsens bundne valgemner (elektronik og data samt kommunikationsteknik) findes relevante aftagervirksomheder inden for det regionale område som uddannelsesudbuddet dækker (Midtjylland og Sydvestjylland). Ansøger har i sin vurdering af behovet for uddannelsesudbuddet inddraget en arbejdsmarkedsanalyse der viser at der er overensstemmelse mellem relevante aftagervirksomheders behov og uddannelsens profil i forhold til det bundne valgemne kommunikationsteknik. Arbejdsmarkedsanalysen er dog gennemført på landsplan og siger derfor ikke noget om det regionale behov, ligesom undersøgelsen ikke er gennemført for det bundne valgemne elektronik og data. Det vejer positivt i vurderingen at ansøger i sin redegørelse for den generelle arbejdsmarkedssituation for uddannelsens dimittender inddrager en undersøgelse vedrørende beskæftigelsesgraden for dimittender fra tekniske KVU- og MVU-uddannelser. Undersøgelsen viser at beskæftigelsesgraden for dimittenderne er stigende. Ansøger vurderer desuden at der for begge uddannelsens bundne valgemner fremadrettet vil være tale om en positiv udvikling i beskæftigelsen. Endvidere vurderes det som positivt at ansøger har en plan for målrettet markedsføring af begge uddannelsens bundne valgemner. I forhold til fremadrettet inddragelse af relevante aftagere og interessenter i uddannelsens løbende relevans vejer det i særlig grad positivt at ansøger har tradition for at indgå partnerskabsaftaler med aftagervirksomheder (om bl.a. uddannelsesplanlægning, kvalitetsmåling og udvikling af undervisning inden for nye tekniske felter). Ansøger har ligeledes formuleret mål for etableringen af virksomhedsnetværk. Det vurderes i denne sammenhæng positivt at ansøger vil inddrage aftagere i den lokale udformning af uddannelsen til it- og elektronikteknolog. I den afta- Udbud af erhvervsakademiuddannelsen inden for it- og elektronikteknologi 9
11 gerundersøgelse som ansøger har udarbejdet for valgemnet kommunikationsteknik, har konkrete virksomheder givet tilsagn om at ville indgå i virksomhedsnetværk, ligesom konkrete virksomheder har sagt ja til at være praktikvirksomheder for uddannelsens studerende. Dokumentation: ansøgningens felt 1.1, 1.3, 1.5 og 1.6, supplerende dokumentation samt følgende bilag: Bilag 1: Oplæg til en ny KVU-uddannelse som netværksteknolog Bilag 2: Analyserapport netværksteknolog analyse af behovet for etablering af ny kort videregående uddannelse (KVU) inden for netværksområdet Bilag 3: FoU-analyse af uddannelsen til produktionsteknolog- og it- og elektronikteknologuddannelsen. Udbud af erhvervsakademiuddannelsen inden for it- og elektronikteknologi 10
12 Kriterium 2. Praktikpladser Vurdering Der er tilstrækkelige relevante praktikpladser. Ansøger skal for udbud af erhvervsakademiuddannelser og professionsbacheloruddannelser redegøre for og dokumentere, at institutionen kan tilvejebringe de fornødne praktikpladser, herunder skal der være redegjort for behovet for praktikpladser. Kriteriet er opfyldt. Begrundelse for vurderingen Det vejer i særlig grad positivt at ansøger fra institutionens merkantile uddannelsesområde har flere års erfaring med at finde praktikpladser i Danmark såvel som i udlandet. Det vejer ligeledes positivt at ansøger aktivt vil inddrage både virksomhedsnetværk og det lokale uddannelsesudvalg i arbejdet med at tilvejebringe praktikpladser for uddannelsens studerende. Ansøger gør rede for hvor mange praktikpladser der forventes at være behov for fra første optag og tre år frem. Desuden skriver ansøger at man vil trække på erfaringerne med organisering af praktik fra institutionens øvrige uddannelser i form af fx praktikpladsopsøgere, og at der vil kunne trækkes på ErhvervsAkademi NordØstjyllands internationale afdeling (som institutionen bliver en del af fra 1. januar 2009) i forhold til at skaffe praktikpladser i Europa. Det er en yderligere styrke at ansøger i relation til det bundne valgemne kommunikationsteknik i aftagerundersøgelsen fra 2006 har tilsagn fra virksomheder, regionalt såvel som på landsplan, om at være praktikvirksomheder for uddannelsens studerende. Dokumentation: ansøgningens felt 2.1 samt supplerende dokumentation. Udbud af erhvervsakademiuddannelsen inden for it- og elektronikteknologi 11
13 Kriterium 3. Tilrettelæggelse Vurdering Udbuddet er i overensstemmelse med uddannelsens mål for læringsudbytte. Ansøger skal redegøre for og dokumentere, 1) at udbuddets tilrettelæggelse er hensigtsmæssig, så de studerende kan nå de mål for læringsudbytte, som er fastlagt for uddannelsen, 2) at de studerende vil have mulighed for at gennemføre en eller flere dele af uddannelsen i udlandet inden for den normerede studietid. Kriteriet er opfyldt. Begrundelse for vurderingen Det vejer positivt i vurderingen at ansøger arbejder bevidst med læringsteorier, og at undervisningen differentieres, sådan at der tages højde for den enkelte studerendes behov. Ansøger nævner endvidere at den enkelte studerende i samråd med uddannelsesstedet ved uddannelsens start tilrettelægger sit individuelle studieforløb frem mod specialiseringen. Det vejer ligeledes positivt at en væsentlig del af uddannelsen er temaorienteret, således at det enkelte tema belyses i form af almindelig undervisning i faglige emner/temaer, selvstudium, praksisopgaver og projektarbejde. Ekspertpanelet finder det relevant at det fagspecifikke projektarbejde er integreret med emner fra uddannelsens fællesdel, og at institutionen lægger op til at de studerende i projektarbejdet samarbejder med erhvervslivet. Ekspertpanelet har endvidere lagt vægt på at ansøger vil inddrage aftagere i den lokale udformning af uddannelsen til it- og elektronikteknolog, jf. begrundelse for vurdering af kriterium 1. Det trækker ned i vurderingen at ansøger ikke kobler beskrivelsen af tilrettelæggelsen af uddannelsen sammen med de enkelte uddannelseselementer og de mål for læringsudbytte for uddannelsen som er beskrevet i bekendtgørelsen om erhvervsakademiuddannelsen inden for kommunikationsteknik og elektronik (BEK nr. 626 af 18/06/2007). I forhold til de studerendes mulighed for at gennemføre en eller flere dele af uddannelsen i udlandet vejer det positivt at de studerende kan vælge at tage praktikopholdet i udlandet, at ansøger har en række samarbejdsaftaler om praktik- og studieophold med en række udenlandske uddannelsesinstitutioner og virksomheder, og endelig at institutionen når den fra 1. januar 2009 bliver en del af uddannelsesbyen, vil have en international afdeling der har erfaring med at finde praktikpladser i Europa. Ligeledes vejer det positivt at institutionen også internt har fokus på internationalisering, bl.a. i forhold til de ansatte, jævnligt anvender gæsteundervisere fra udlandet og har en international koordinator der holder sig opdateret om de aktuelle muligheder for internationalisering. Dokumentation: ansøgningens felt 3.1 samt supplerende dokumentation. Udbud af erhvervsakademiuddannelsen inden for it- og elektronikteknologi 12
14 Kriterium 4. Videngrundlag Vurdering Uddannelsen udbydes på et videngrundlag, der er karakteriseret ved erhvervs- eller professionsbasering samt udviklingsbasering. Ansøger skal redegøre for og dokumentere, 1) at uddannelsesudbuddet til stadighed vil basere sig på ny viden om centrale tendenser fra de beskæftigelsesområder, som udbuddet retter sig mod, 2) at udbuddet til stadighed vil basere sig på ny viden om relevant forsøgs- og udviklingsarbejde og aktuelle resultater fra relevante forskningsfelter. Kriteriet er opfyldt. Begrundelse for vurderingen Det vejer i særlig grad positivt at ansøger har god kontakt til mange relevante virksomheder og samarbejdspartnere, og at institutionen arbejder strategisk med partnerskaber, bl.a. om uddannelsesplanlægning og udvikling af undervisning inden for nye tekniske felter. Det vejer ligeledes positivt at ansøger er godkendt som Cisco Academy og Microsoft IT Academy. Endelig vejer det positivt at ansøger er i gang med at indgå en partnerskabsaftale med Aarhus Universitet og Handels- og Ingeniørhøjskolen i Herning om bl.a. efteruddannelse af undervisere, gæstelærerordning mm., om end karakteren og omfanget af aftalen ikke er tilstrækkelig konkretiseret. Dokumentation: ansøgningens felt 4.1 samt supplerende dokumentation. Udbud af erhvervsakademiuddannelsen inden for it- og elektronikteknologi 13
15 Kriterium 5. Fagligt miljø Vurdering Uddannelsesudbuddet understøttes af et tilstrækkeligt stærkt fagligt miljø. Ansøger skal redegøre for og dokumentere, 1) at der allerede er et relevant fagligt miljø på udbudsstedet i form af relevante beslægtede uddannelser, eller 2) at der er en plan, som sandsynliggør, at et tilstrækkeligt stærkt fagligt miljø kan og vil blive tilvejebragt. Kriteriet er opfyldt. Begrundelse for vurderingen Det vejer i særlig grad positivt at ansøger arbejder for at tilvejebringe et stærkt fagligt miljø der også vil medvirke til at skabe et stærkt fagligt miljø på den ansøgte uddannelse. Planen omfatter bl.a. at institutionen fra 2010 vil blive en del af den kommende uddannelsesby Campus Viborg der er under etablering. Forankringen i Campus Viborg vil ifølge ansøger bidrage til at skabe synergi på tværs af de forskellige uddannelser. I planen indgår i øvrigt organisering af undervisningen i sparringsteam, et projekt om erhvervspraktik for institutionens undervisere samt et projekt om større synergi på lærer- og ledelsesniveau. Det vejer ligeledes positivt i vurderingen at ansøger allerede har relevante underviserressourcer på institutionen, om end der kun i begrænset omfang er undervisere med faglige kvalifikationer inden for det tekniske og elektronikfaglige område, hvilket skal ses i lyset af at ansøger ikke p.t. udbyder tekniske erhvervsakademiuddannelser. Endelig vejer det positivt at ansøger fra 1. januar 2009 bliver en del af ErhvervsAkademi Nord- Østjylland og dels vil rekruttere undervisere herfra og dels vil indgå i erhvervsakademiets samarbejde om udveksling af undervisere. Ansøger har dog ikke uddybet i hvilken grad institutionen konkret vil indgå i dette samarbejde. Dokumentation: ansøgningens felt 5.1 samt supplerende dokumentation. Udbud af erhvervsakademiuddannelsen inden for it- og elektronikteknologi 14
16 Kriterium 6. Faciliteter og ressourcer Vurdering De fysiske faciliteter og materielle ressourcer på udbudsstedet er tilstrækkelige til, at uddannelsesudbuddet kan gennemføres i overensstemmelse med mål for læringsudbyttet. Ansøger skal redegøre for og dokumentere, 1) hvilke faciliteter og ressourcer, der er nødvendige for, at de studerende kan realisere mål for læringsudbyttet (kan fx omfatte bibliotek, it-udstyr, lokaler, apparatur, materialer og redskaber), 2) at disse faciliteter og ressourcer er til stede på udbudsstedet. Hvis ikke, skal der fremlægges en hensigtsmæssig plan for, hvordan disse vil blive tilvejebragt. Kriteriet er opfyldt. Begrundelse for vurderingen Det vejer i særlig grad positivt at ansøger fra institutionens øvrige uddannelser (ungdoms- og efteruddannelser) allerede har en stor del af de faciliteter og ressourcer der er nødvendige for udbuddet af begge uddannelsens bundne valgemner, herunder bl.a. software og praksisrum med relevant og avanceret udstyr og studierum hvor de studerende har adgang til trådløst netværk og stationære computere med de nødvendige applikationer. Dokumentation: ansøgningens felt 6.1 samt supplerende dokumentation. Udbud af erhvervsakademiuddannelsen inden for it- og elektronikteknologi 15
17 Kriterium 7. Kvalitetssikring Vurdering Der vil blive arbejdet systematisk og løbende med at sikre og udvikle kvaliteten af udbuddets aktiviteter og resultater. Ansøger skal redegøre for og dokumentere, at institutionen systematisk gennemfører aktiviteter med henblik på kvalitetssikring og -udvikling og i den forbindelse inddrager eksterne og interne interessenter, og at udbuddet vil blive kvalitetssikret som en del heraf. Kriteriet er opfyldt. Begrundelse for vurderingen Ansøger beskriver sit overordnede kvalitetssikringssystem og anfører at erhvervsakademiuddannelsen inden for it- og elektronikteknologi vil blive omfattet af dette system. Ansøger godtgør at både interne og eksterne interessenter vil blive inddraget i institutionens arbejde med kvalitetssikring. Dokumentation: ansøgningens felt 7.1. Udbud af erhvervsakademiuddannelsen inden for it- og elektronikteknologi 16